Þegar líkami helmings mannkyns skapar falleg og tilviljunarkennd mynstur í hverjum mánuði , í fjölmörgum tónum af rauðum , er fátt annað hægt að gera en að nota mynstrin í eitthvað . Hugmyndin af Túrverkjunum hafði lengi velkst um í hausnum á mér en það tók þó nokkra stund að finna út hvernig best væri að koma þeim til skila . Á endanum komst ég að þeirri niðurstöðu að nota útsauminn , listgrein sem gjarnan hefur verið kennd við föndur og dægrastyttingu , einfaldlega vegna þess að útsaumur er kenndur við konur . Ég notaði fjölmarga tóna af rauðum , hvítum og bláum og rammaði verkin inní hefðbundna útsaumshringi . Engu að síður er útsaumur mikil list , möguleikarnir sem hægt er að gera með einum þræði , nál og efni eru óendanlegir . Allar myndirnar eru saumaðar út frá raunverulegum myndum af túrblettum , engin er eins , allar eru þær einstakar , rétt eins og blæðingar hverjar konu eru einstakar . Verkin voru fyrst sýnd á lista hátíðinni LÚR sumarið 2016 , sýningin var í Skóbúðinni á Ísafirði , fallegu gallerý og hönnunar og list verslun . Sýningin hlaut góðar viðtökur og þær umræður sem spruttu upp á viðburðinum voru betri en ég hafði nokkurn tíma vonað . Unglingsstúlkur sem ekkert þekktust ræddu saman um þeirra upplifun á blæðingum og vangaveltum um hvað best væri að nota á þessum tíma mánaðarins , dömubindi , túrtappa , álfabikar eða taubindi . Sumar sögðust oft hafa velt þessum málum fyrir sér en aldrei sagt það upphátt . Eitt verkanni á sýningunni var hvítur blettur og nokkrir karlmenn sem voru á sýningunni veltu því fyrir sér hvað þetta væri nú og hvernig þetta tengdist . Þeim var þá sagt að þetta væri útferð , eitthvað sem ekki allir þeirra voru kunnugir um að tengist tíðahringnum . Annað verk var síðan blár blettur , margir áttuðu sig ekki á honum í fyrstu en hann var nefnilega “ ritskoðaður ” , líkt og í dömubinda auglýsingum þar sem konur valhoppa um í hvítum flíkum , þar má ekki sýna rauðan lit , nei skærbláum lit er helt í bindið til að sýna gæði þess . Þessu gat fólk hlegið að , sem er einnig mikilvægt þegar verið er að brjóta niður tabú og opna umræðuna . Alltaf fallegt þegar fólk getur átt opnar umræður um jafn sjálfsagðan hlut og blæðingar . Verkin hanga enn uppi og eru til sölu í Skóbúðinni á Ísafirði og myndirnar sem hér fylgja af verkunum eru í eigu Skóbúðarinnar . Þar sem verkin hengu uppí í sumar á Ísafirði komu fjölmargir ferðamenn og sögðu hugsanir sínar um verkin . Þessi ungi strákur tengdi verkin við mjög áhugaverðan og pólitískan punkt .